21/07/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 1 de xullo do 2022 da Xefatura Territorial da Coruña, pola que se concede a autorización administrativa previa e de construción dunha instalación eléctrica de transformación no concello de Neda (expediente-e.: IN407A 2021/208-1).

Resolución do 1 de xullo do 2022 da Xefatura Territorial da Coruña, pola que se concede a autorización administrativa previa e de construción dunha instalación eléctrica de transformación no concello de Neda (expediente-e.: IN407A 2021/208-1). Expediente-e.: IN407A 2021/208-1 Promotora: UFD Distribución Electricidad, S. A. Denominación da instalación: ADECUACIÓN CT MOURELA BAIXA (15CT18). Concello: Neda.1 O 28 de outubro de 2021, a empresa promotora solicitou a autorización administrativa previa e a autorización administrativa de construción do proxecto de execución da dita instalación de transformación eléctrica, coa finalidade de adecuar á regulamentación o centro de transformación Mourela Baixa (15CT18, IN407A 2016/2593-1) de obra civil no lugar Mourela Baixa 98, concello de Neda. Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue os seguintes documentos: - Proxecto de execución nomeado: “ ADECUACIÓN CT MOURELA BAIXA (15CT18)”. 2 O proxecto non se someteu ao trámite de información pública, segundo o artigo 50 da Lei 9/2021, do 25 de febreiro, de simplificación administrativa e de apoio á reactivación económia de Galicia (DOG núm.39, do 26 de febreiro do 2021). 3 Consonte os artigos 127.1 e 127.2 do Real decreto 1955/2000, de 1 de decembro, déuselles traslado ás distintas administracións, organismos ou, no seu caso, empresas de servizo público ou de servizos de interese xeral afectadas dunha separata do proxecto, na parte na que a instalación puidera prexudicar a bens e dereitos ao seu cargo, contendo as características da instalación e a documentación cartográfica correspondente. Se lle solicitou o preceptivo informe ao concello de Neda, sen que á data desta Resolución, conste no expediente resposta ao requirimento.4 Os servizos técnicos da xefatura territorial emitiron informe favorable sobre a dita solicitude.1) O xefe teritorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia e o artigo 39 a) do Decreto 230/2020, do 23 de decembro (DOG do 11 de xaneiro do 2021), polo que se establece a estrutura orgánica da Vicepresidencia Segunda e Consellería de Economía, Empresa e Innovación. Todo o anterior, ao abeiro da disposición transitoria do Decreto 58/2022, do 15 de maio (DOG de 16 de maio do 2022) e coas disposicións adicionais segunda e terceira do Decreto 73/2022, do 25 de maio (DOG de 27 de maio do 2022). 2) A lexislación a aplicar neste expediente é a que de seguido se relaciona: 1. a) A Lei 24/2013, do 26 de decembro, do sector eléctrico.1. b) O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.1. c) O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias ITC-LAT 01 a 09.1. d) O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23.1. e) Resolución do 19 de febreiro de 2014 pola que aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico 1. f) Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia 3) As características técnicas da instalación son as que a seguir se describen: Reforma do CT Mourela Baixa (15CT18, IN407A 2016/2593-1) de obra civil: - CT compacto de manobra exterior, cunha potencia de 250 kVA, unha relación de transformación de 15.000/400 V e configuración 2L+1P. - Desmontaxe da máquina existente de 250 kVA, o cadro BT, xestor do CT, ferraxes e elementos de aparamenta ao aire: interruptores, seccionadores, fusibles e variñas de cobre.4) No expediente consta un informe favorable dos servizos técnicos desta xefatura territorial. De acordo con todo o sinalado, 1. Conceder a autorización administrativa previa e a autorización administrativa de construción á dita instalación de distribución eléctrica.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así com das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo á lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o Vicepresidente Primeriro e Gabrielli Llebaria, Xiaoya e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere axeitado. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 1 de xullo do 2022 Isidoro Martínez Arca Xefe territorial da Coruña